text: [{"text_idx": "#000005", "text": "Ta\u00f0 er synd at siga, at no\u0301gv fo\u0301lk vo\u0301ru i\u0301 Mentanarhu\u0301sinum i\u0301 Fuglafir\u00f0i og s\u00f8gdu farv\u00e6l, vi\u00f0 70\u2019ara kenda dansibo\u0301lkin Fluffy Toys. Men tey sum vo\u0301ru har, dansa\u00f0u og svinga\u00f0u, sum onganti\u0301\u00f0 fyrr, ta\u0301 bo\u0301lkurin levera\u00f0i v\u00f8runa. Men ikki no\u0301gv meira enn ta\u00f0."}, {"text_idx": "#000006", "text": "Ein av F\u00f8roya best umto\u0301ktu dansibo\u0301lkum Fluffy Toys gavst leygarkv\u00f8ldi\u00f0. Bo\u0301lkurin hevur seinastu a\u0301rini veri\u00f0 millum virknastu bo\u0301lkar i\u0301 landinum. Vi\u00f0 si\u0301num blandi av dansivinarligum to\u0301nleiki, 70\u2019a\u0301ra rokki og langh\u00e6rda garrvilla sangara, hava teir sp\u00e6lt seg beint inn i\u0301 hj\u00f8rtuni a\u0301 f\u00f8royingum."}, {"text_idx": "#000008", "text": "Ta\u00f0 er synd at siga, at no\u0301gv fo\u0301lk vo\u0301ru i\u0301 Mentanarhu\u0301sinum i\u0301 Fuglafir\u00f0i leygarkv\u00f8ldi\u00f0 og s\u00f8gdu farv\u00e6l vi\u00f0 Fluffy Toys. Men tey sum vo\u0301ru har, dansa\u00f0u og svinga\u00f0u, sum onganti\u0301\u00f0 fyrr, ta\u0301 bo\u0301lkurin levera\u00f0i v\u00f8runa. Men heldur ikki no\u0301gv meira enn ta\u00f0, i\u0301 \u00f8llum f\u00f8rum ikki fyrstu l\u00f8tuna.."}, {"text_idx": "#000009", "text": "Fyrsta setti\u00f0 hja\u0301 bo\u0301lkinum, var v\u00e6l sp\u00e6lt og koyrdi stak v\u00e6l. Uttan to\u0301 ordiliga at fara a\u0301 flog. Ta\u00f0 tyktist, sum um bo\u0301lkurin sp\u00e6ldi v\u00e6l, og sangarin sang v\u00e6l, men ikki heilt saman. Kemi\u00f0in mangla\u00f0i a\u0301 onkran ha\u0301tt. Hetta kemst kanska av, at ta\u00f0 er langt si\u0301\u00f0an teir allir seinast sp\u00e6ldu saman. Me\u00f0an allir uttan sangarin ju\u0301st hava luttiki\u00f0 i\u0301 prixnum undir navninum EGR2PLZ."}, {"text_idx": "#000010", "text": "L\u00f8gini vo\u0301ru melodisk rokkl\u00f8g, har var alt fra\u0301 Beatles, til Gary Moore, Deep Purple og Breakfast at Tiffanys, dansivinarligur syngi\u00f0 vi\u00f0 to\u0301nleikur fyri rokkelskarar. N\u00f8gdsemi\u00f0 var sto\u0301rt millum a\u0301hoyrarnar, og dansiprosenti var sera, sera h\u00f8gt."}, {"text_idx": "#000013", "text": "Men okkurt hendi i\u0301 ste\u00f0ginum. Seinna sett var\u00f0 no\u0301gv betur. Bo\u0301lkurin virka\u00f0i meira tendra\u00f0ur, sum um teir vildu njo\u0301ta hesa si\u0301\u00f0stu l\u00f8tuna saman. Alt koyrdi bara eitt vet betur. Ta\u00f0 tyktist sum um teir funnu saman i\u0301 eini h\u00e6gri eind."}, {"text_idx": "#000014", "text": "R\u00f8ddin hja\u0301 Einar byrja\u00f0i to\u0301 ti\u0301\u00f0iliga i\u0301 settinum, at ganga fyri. Men hann kom i\u0301 gongd aftur, og sang bo\u0301lkin i\u0301 gj\u00f8gnum \u201dThe wall\u201d fram til tann sto\u0301ra endan, sum var\u00f0 fyrst \u201cSummer of 69\u201d og si\u0301\u00f0an \u201cWe\u2019re not gonna take it\u201d."}, {"text_idx": "#000015", "text": "I\u0301 seinasta lagnum var\u00f0 ta\u00f0 rokk\u2019n\u2019roll fyri allar pengarnar, vi\u00f0 gittar fektan, og trummusla\u0301\u00f0ara sum sto\u0301\u00f0 uppi a\u0301 sto\u0301linum. Fluffy Toys vo\u0301r\u00f0u lagdir i\u0301 gr\u00f8vina. Men vi\u00f0 pallin sto\u0301\u00f0u ungir menn, og ro\u0301ptu umaftur, umaftur og umaftur. Men eingin kom."}]